AFRIKAANSE OPSOMMING: Hierdie tesis ondersoek die waarde en toepassing van die vadium "redox" vloei energie stoorstelsel (VRB). Die fokus is op die gebruik van hierdie tegnologie om pieklas te verminder en om laste meer egalig te maak. Die aanvanklike probleem is om 'n geskikte wiskundige model vir die daaglikse las-profiel te kry. Deur gebruik te maak van sinus-komponente en die toepassing van die Vinnige Fourier Transform (FFT) is hierdie probleem opgelos. Die hooftema van hierdie werk is om 'n analitiese oplossing te vind vir die optimale toepassing van die konsep vir pieklas vermindering. In hierdie konteks verwys die optimale oplossing na die volgende: Met die gegewe verrnoe van die VRB stelsel en drywingsvermoe van die kragelektronika is die vrae rondom (i) die konstante drywing wat die VRB kan lewer om die maksimum aanvraag van die las beduidend te verminder en (ii) die tydsduur waarin dit plaasvind. Dus is die twee veranderlikes waarvoor oplossings in die optimale proses gesoek word die drywing (PVRS) en die tyd-interval daarvan. Die wiskundige algoritme is met die hulp van Maple® V5.1 ontwikkel. Die resultate is daarna met behulp van simulasies in Excel® getoets. 'n Analise van die moontlike ekonomiese voordele is ook ondersoek.